b'\n_START_ARTICLE_\nBeinn Eighe\n_START_SECTION_\nContrafort triple\n_START_PARAGRAPH_\nUn dels trets m\xc3\xa9s famosos del Beinn Eighe \xc3\xa9s el circ de Coire Mhic Fearchair, sovint conegut senzillament com a "circ del contrafort triple" a la vista de tres grans caracter\xc3\xadstiques rocoses que dominen el paisatge. Hi ha moltes escalades que poden dur-se a terme en els contraforts, encara que les rutes senderistes tamb\xc3\xa9 permeten ascendir als cims des del cap del circ.\n_START_SECTION_\nBlack Carls\n_START_PARAGRAPH_\nLa travessia integral del Beinn Eighe hauria d\'incloure creuar una s\xc3\xa8rie de pinacles coneguts com els Black Carls, que proporcionen bones grimpades. No obstant aix\xc3\xb2, la ruta m\xc3\xa9s habitual \xc3\xa9s simplement creuar la secci\xc3\xb3 central de la cresteria, col\xc2\xb7leccionant aix\xc3\xad els dos munros.\n_START_SECTION_\nReserva natural nacional\n_START_PARAGRAPH_\nEl costat nord del Beinn Eighe va ser la primera reserva natural nacional declarada en el Regne Unit. T\xc3\xa9 senderes marcades i un centre de visitants. Igualment, forma part del patrimoni natural de la Uni\xc3\xb3 Europea com una reserva de la biosfera._NEWLINE_La reserva abasta una mescla d\'erm, bosc i pantans, i alberga moltes criatures, incloent c\xc3\xa9rvols, \xc3\xa0guiles reials i martes. En els pantans pot veure\'s una sorprenent varietat de lib\xc3\xa8l\xc2\xb7lules. Quant a la flora, el Beinn Eighe conserva antics fragments de bosc de pineda caledoniana aut\xc3\xb2ctona (Pinus sylvestris var. sylvestris). Els boscos humits s\xc3\xb3n rics en molses i hep\xc3\xa0tiques.\n_START_SECTION_\nGeologia\n_START_PARAGRAPH_\nGeol\xc3\xb2gicament, Beinn Eighe \xc3\xa9s inusual entre les muntanyes Torridon, en qu\xc3\xa8 el seu cim no est\xc3\xa0 compost d\'arenisca torridoniana prec\xc3\xa0mbrica, sin\xc3\xb3 de quarsita bas\xc3\xa0ltica c\xc3\xa0mbrica. Aix\xc3\xb2 dona al seu cim un to familiarment clar, que contrasta notablement amb els altres cims de la regi\xc3\xb3.'